J. Počiatek, minister financií SR: (2010-06-10):
Druhá moja otázka, bohužiaľ, na neho, aj keď tu nie je, ale vidím, že ste aj tak všetci synchronizovaní, tak dúfam, že mi niekto z vás odpovie: Kde je napísané, že to má ísť na niečo iné? Je tu napísané, že bude to použité na financovanie pomoci občanom pri odstraňovaní a riešení následkov extrémnych povodní. Čiže nič iné sa tu neskloňuje, len toto. A teraz k tomu samotnému pozmeňujúcemu návrhu, ktorý je úplne nevykonateľný. Čiže ja vôbec nemám problém s tým, že aj tisíckrát budeme znovu deklarovať, že to pôjde len a len na pomoc občanom postihnutým povodňami. Je mi to jedno, v akej forme to bude. Ale toto, čo tu predložil on, to je nonsens. Keď si to poriadne prečítate, tak uvidíte, že on tu navrhuje, že 25 % z predmetnej mzdy v celom národnom hospodárstve sa použije na povodne. To je nezmyselný návrh. Čiže keby ho aspoň poriadne napísal, tak by to bolo v pohode, ale toto je nevykonateľné. Ďalej, keď už tu skloňujete tú rezervu predsedu vlády zo všetkých strán a ako je prázdna vôbec kasa, čo, mimochodom, vôbec nie je pravda, a by som to už raz uviedol na teda úplne presnú mieru. My už sme prealokovali 25 mil. eur na tú pomoc. A prvých 6 mil. je už dokonca fyzicky u občanov alebo dúfam, že už týchto hodinách ich už aj majú. Čiže sa tu nebavme o tom, že my nekonáme. Konáme a peniaze na to máme. Vy stále sa vyhýbate tomu základnému problému toho. A neviem, prečo okolo toho toľko nakoniec lavírujeme. Ste ochotní byť solidárni ako politická strana s nimi alebo nie? Tak tu neriešme tieto iné nepodstatné detaily, pretože nikde nie je napísané, že to má ísť niekomu inému. Má to ísť len občanom na povodne, ale nie takto, ako ste to navrhli. Však to je nezmyselný návrh, to je nevykonateľne legislatívne. Takže keď už ste si dali tú námahu to písať, tak ste to aspoň mali napísať poriadne. Tu máte pána právnika Lipšica, nie je tu tiež, ale určite vás vytrénuje a vyučí a vycvičí, teda je nie som odborník, právnik, ale on vám rád povie, že toto je nezmysel právny. Po ďalšie, na to, aby ste vedeli vy dostať tú pomoc k občanom, tak to tiež by ste si museli preštudovať vôbec zákon o štátnom rozpočte a o možnostiach, ako je možné nakladať s verejnými zdrojmi. Ale nie je možné rýchlo ju dostať cez napr. klasické dotácie. Cez klasickú dotáciu, ktorá by musela mať osobitný predpis a množstvo ďalších vecí, akým spôsobom toto vykreovať v krátkom čase, aby sme tým ľuďom naozaj pomohli, to možné nie je v tomto momente. Čiže, to je ďalšia vec, vy zbytočne riešite, akým kanálom sa to k tým ľuďom má dostať. My sme vymysleli kanál, cez ktorý sa to k tým ľuďom dá efektívne a rýchlo dostať. A toto bola pointa všetkého, aby sme naozaj boli schopní rýchlo nakumulovať prostriedky, tie sme my už nakumulovali, toto je o tom, či budú aj politické strany solidárne. Čiže vy neriešte schému, schéma je vymyslená, vymysleli sme mechanizmus, ktorým sa vieme dostať k tým ľuďom fyzicky. Ďalší problém bol, že aby sme im to vedeli dávať aj v hotovosti, aby to nebolo nijako komplikované pre nich. Aby sa naozaj k tým peniazom v tej havarijnej situácie, v ktorej sa nachádzajú, aj dostali. Ale na tom vám asi pravdepodobne nezáleží, pretože hľadáte v tom všelijaké možné „zádrhle“. Ale ešte raz musím pripomenúť, že toto je absolútne právne primitívny návrh, ktorý je nevykonateľný. Vôbec to nerieši to, čo chcete, s čím ja absolútne súhlasím, že táto pomoc bude poskytnutá len a len na tento účel. A v predkladacej správe to jasne napísané je. A nie je v tom zákone napísané nič iné, že by to malo ísť niekam inam. Takže to je k prvému. Mrzí ma to, že teda nehovorím to priamo pánu Janišovi, lebo veľmi rád by som to povedal jemu. Viete, že ja ho uznávam ako top demagóga z tejto pravej strany. (Smiech v sále.) Ale vôbec nepočúva, čo ma mrzí, pretože on stále zamieňa niektoré pojmy. Hovorím o tom a rokujeme tu o zákone, ktorým majú strany byť solidárne so systémom pomoci občanom postihnutým povodňami sumou, ktorá z celej tej sumy, ktoré politické strany v budúcnosti majú dostať, je relatívne nepodstatná. Čiže jednak to neohrozuje politické strany a nemala by s tým mať žiadna politická strana problém v takto ťažkej situácii, v akej sa momentálne časť obyvateľstva nachádza. To, že nás obviňujete z toho, že niekto povedal, že táto pomoc je len divadlo, pán Slafkovský to povedal, že divadelným teatrálnym spôsobom to riešime, tak to, prosím vás, dúfam, teda občania počuli, ak poskytovať priamo krízovú pomoc občanom, ktorí sa vyskytli v tejto situácii, je divadlo, tak potom už neviem, čo je toto, lebo to už potom je asi naozaj zákonodarný zbor. Často tu pán Janiš skloňoval, že 4 mil. nám chýbajú. Nechýbajú nám. To je práve to, v čom on to celé otáča. To nie je o tom, že teraz tie 4 mil. vytrhnú celý tento systém pomoci z biedy alebo nie. Je to o tom solidárnosti. A dúfam, že teda s tým naozaj problém nemáte. A ešte ste tu hovorili, že my si robíme predvolebný P. R. Tak to je tiež naozaj vtipné, pretože je dostatok dôkazov, ako ste to vy sami povedali, že teda demonštratívne ste deklarovali, že nebudete pokračovať v kampani, pričom sami ste to robili počas tej najhoršej situácie povodňovej. Čiže vytĺkanie takéhoto lacného politického kapitálu je naozaj neadekvátne v tejto situácii. No ale pôvodne som teda ešte raz chcel reagovať na pozmeňujúci návrh, čiže to je technická stránka tejto novely, tak ako som už predtým hovoril, že nemyslím si, že nepriamou novelou rozpočtu je možné vykonať túto zmenu. Navyše som dostatočne podľa mňa zdôvodnil, že to ani nie je nevyhnutné, pretože vieme prostriedky realokovať aj iným spôsobom. Tak musím tak zareagovať na tento pozmeňujúci návrh, podľa právnikov je to absolútny právny nezmysel a je nevykonateľný, čím ale nechcem povedať, aby to nebolo nejakým spôsobom dezinterpretované, nemáme vôbec žiadny problém akýmkoľvek iným spôsobom, ale právne čistým spôsobom zadeklarovať, že tá pomoc pôjde len a len občanom postihnutým povodňami, aby ste nemali náhodou obavu, že to teda skončí niekde inde. Ale samotný zákon nehovorí nič iné, len to, čom som už povedal, že to pôjde len a len občanom postihnutým povodňami. Ďakujem. (Potlesk.)